বীর্য
বীর্য নানা নামে পরিচিত যার মধ্যে রয়েছে শুক্র, ধাতু বীর্যরস ইত্যাদি। বীর্য এক প্রকার অঘনীভূত, ঈষৎ ক্ষারীয়, আঠালো জেলির ন্যায় জৈব তরল যা সাধারণত স্পার্মাটোজোয়া ধারণ করার ক্ষমতা রাখে। এটি সাধারণত কোন জীব প্রজাতির পুরুষ কিংবা উভলিঙ্গ প্রাণির অন্ডকোষ থেকে উৎপন্ন হয় এবং ঐ প্রজাতির স্ত্রী লিঙ্গের প্রাণির জরাযুতে সৃষ্ট হওয়া ডিম্বাণু নিষিক্ত করার ক্ষমতা রাখে। মানুষের ক্ষেত্রে, বীর্যরসে স্পার্মাটোজোয়া ছাড়াও অন্যান্য একাধিক উপাদানের উপস্থিতি লক্ষ্য করা যায়। এসব উপাদানের মধ্যে প্রোটিওলাইটিক ও অন্যান্য এনজাইম এবং ফ্রুক্টোজের উপস্থিতি উল্লেখযোগ্য। এই উপাদানগুলো মূলত দেহের বাইরে বা দেহাভ্যন্তরে স্পার্মাটোজোয়ার টিকে থাকা নিশ্চিত করে এবং এদেরকে ‘সাঁতরানোর’ বা চলাচলের জন্য একটি নিরাপদ মাধ্যমের যোগান দেয়।
পিতৃতন্ত্র
পিতৃতন্ত্রের পক্ষের সমর্থকরা যৌনতার পৃথকীকরণের জন্য সাধারণ গুরুত্বপূর্ণ বৈশিষ্ট্য হরমোন কে সূচিত করেছে। হরমোনকে "যৌন দুনিয়ার অন্যতম চাবিকাঠি" ধরা হয় কারণ এটি সমস্ত প্রাণীর মধ্যে বিদ্যমান এবং ভ্রুণ থাকাকালীন সময়ে তা শিশুর যৌনতা নির্ধারণে এবং বয়োঃসন্ধিকালীন সময়ে শিশুর মানসিক বিকাশ এর মত দুটি গুরুত্বপূর্ণ বিষয়ে প্রধান ভূমিকা পালন করে। স্বভাব এবং মস্তিষ্কের বিকাশে যে হরমোন গুরুত্বপূর্ণ ভূমিকা পালন করে তার নাম টেস্টোস্টেরন ও ইস্ট্রোজেন হরমোন; যা যথাক্রমে পুরুষ এবং নারী হরমোন না হয় পরিচিত। পুরুষ হরমোন শিশুদের পুরুষালী আচরণ ও নারী হরমোন শিশুদের নারীচিত ও আচরণ সৃষ্টি করে।